<classify> Andrew Msechu-Dar es Salaam RAIS Mstaafu Benjamini Mkapa, ameeleza jinsi alivyomlazimisha rubanikutua kwenye mazingira magumu wakati wa kampeni, hali iliyofanya ndege yaoikaribia kuanguka. Ameeleza hayo kwenye kitabu chake cha My Life, My Purpose MaishaYangu, Kusudio Langu, kilichozinduliwa na Rais MJohn Magufuli Novemba 12 mwakahuu jijini Dar es Salaam. Mkapa anasema hekaheka za kampeni hazikuwa kitu rahisi na kwamba akiwamgombea aliyepeperusha bendera ya Chama Cha Mapinduzi CCM, asingeweza kuachakufika katika kila wilaya nchini. Anasema anakumbuka namna ambavyo alikuwa akipokelewa na umati wa watu,ngoma, mashairi na kila aina ya mapokezi ikiwemo kuombwa kupiga picha za kumbukumbuna wananchi katika kila eneo alilopita. Anasema anakumbuka alipolazimika kuahirisha safari yake kwenda kwenyekampeni Ifakara ambapo viongozi wa CCM walimweleza kuwa amewaudhi wananchi kwa kuahirishasafari hiyo imeonesha haoni umuhimu wa watu wa huko na kwa mtanzamo wao yeyeMkapa alitembelea maeneo ambayo si ya muhimu kama ilivyo Ifakara. Anasema kutokana na hali hiyo, alilazimika kwenda Ifakara akitumia ndegeili kuokoa muda, ambapo alisafiri kwa ndege ndogo aina ya Cessna. Anasema anakumbuka, siku hiyo mvua ilikuwa imenyesha sana na rubanihakuwa na uhakika kama wangeweza kutua salama kwenye uwanja wa nyasiuliotarajiwa na walipofika, rubani alipotaka kutua, alighairi akiwa umbali wameta moja kutoka ardhini . Tuliendelea kuzunguka angani mara kadhaa huku tukijadiliana iwapotutue au tuahirishe na kurudi zetu Dar es Salaam, tuliona mamia ya watu wakiwawamekusanyika na miavuli yao wakitusubiri kwenye mvua. Nilifikiria ni kwa kiasigani tutawaudhi watu wale iwapo tutaamua kuondoka, nilimuamuru rubani atue. Tulipokuwa tukizidi kukaribia kwenye uwanja, ndivyo ndegeiiliyoonyesha kupoteza ushirikiano, ilikuwa ni hali ya kutisha kwetu, hakukuana afadhali hata baada ya ndege kugusa ardhi, ardhi ilikuwa na utelezi na zaidiilianza kupoteza mwelekeo tukiwa ardhini lakini hatimaye rubani alifanikiwakuidhibiti, anasema. Anasema umati uliokusanyika hapo uliwapokea kwa shangwe na baada yakumaliza, walipokuwa wakiondoka, rubani aliwaamuru wajiandae vizuri kwa kuwawakati wa kuondoka unaweza kuwa mgumu kuliko wakati wa kutua. Rubani wetu ambaye alionyesha kuwa mzoefu, alituambia alibainikulikuwa na kichuguu mita chache toka ndege iliposimama, hivyo alilazimikakurudisha nyuma na kuigeuza, ni kwa bahati tu kwamba tulinusurika, anasema. Utoajiwa maamuzi Katika kitabu chake hicho, Mkapa anasema wakati wa utawala wake,alijitahidi kuwa wazi na kushirikiana na mawaziri wake kwa karibu kabisa. Anasema alipoingia madarakani, kwa mtu ambaye hakumjua vyema awalialitambua kuwa hakuwa mtu mwoga, hakufanya lolote kwa woga na kwamba kiongozilazima awe mtu wa kuwapa watu moyo wakati mwingine. Anasema ilipotokea tatizo katika wizara, aliwasiliana na Waziri Mkuu,kisha waziri husika na mara nyingi alipenda kumshirikisha Mwanasheria Mkuu waSerikaki ambaye alikuwa akitoa mtizamo wa kisheria kuhusu suala husika. Anasema wakati wote aliwasisitiza mawaziri kujua mipaka yao kimamlaka nani wakati gani wanatakiwa kutumia mamlaka yao na wakati gani hawahitajikuyatumia. Ninapokaa na kuangalia nyuma sasa, ninabaini kuwa niliwahi kufanyamakosa kwa baadhi ya watu waliokuwa wateule wangu, katika mihula yangu miwiliofisini, anasema. Anasema alikuwa wazi sana kwa mawaziri wake na alijifunza kutoka kwaMwalimu Julius Nyerere kuwa mtulivu, msikivu na kutafuta suluhu kwa kadiri ilivyowezekana,lakini zaidi kuweka mazingira bora na shirikishi ya utendaji kazi. Anasema kwa baadhi yao ambao waliwahi kufanya kazi na Mwalimu,waliwahi kushuhudia akitoa ufumbuzi wa matatizo lakini akiendelea kutoa nafasiya majadiliano ili kuwapa wengine wasaa wa kuelewa kwa undani kuhusu maamuzialiyoyatoa. Nilijaribu kufuata utaratibu huo wa kushauriana na baraza langu lamawaziri. Niliona ilikuwa vyema kwangu katika utendaji, kwa sababu kwanza wengitulikuwa katika umri unaokaribiana, kwa hiyo majadiliano yetu yalikuwa wazisana. Hata hivyo kulikuwa na changamoto hasa katika kufikia makubaliano nabaadhi ya mawaziri wangu na nilikuwa makini sana katika mambo yanayohusumasuala ya kisera, nilikuwa nikifanya juhudi zaidi kujua kwa undani kwa hiyohaikuwa rahisi kwangu kufanya maamuzi yasiyo sahihi, anasema. Anasema mara nyingine baraza lilikuwa likikosoa maamuzi yake nawalikuwa na utamaduni wa kulifanya baraza kuwa mshauri wa Rais, walimshauri nahatimaye Rais alitoa maamuzi. Rais anaweza kupuuza ushauri wowote anaopewa na matokeo yake nikwamba iwapo kuna waziri aliyeona hakutendewa haki katika hilo alikuwa hurukujiuzulu, ninashukuru haikutokea waziri yeyote kujiuzulu kwa sababu hiyokatika utawala wangu, anasema. Anasema alitambua kuwa yeye ndiye anayebeba majukumu yote na kunawakati alilazimika kuwaambia mawaziri wanne wajiuzulu, watatu katika kipindichake cha kwanza ambao ni Juma Ngasongwa, Simon Mbilinyi na KilontsiMporogonyi, japokuwa badaye alimrejesha Ngasongwa baada ya uchunguzi kumsafisha. Anasema katika kipindi chake cha pili, aliyekuwa Waziri wa Viwanda naBiashara, Iddi Simba alijiuzulu baada ya kuonekana alikuwa akitumia mamlakayake kuhusisha shughuli za Serikali na maslahi yake binafsi. Anasema mwingine alikuwa Waziri wa Nchi, Hassy Kitine ambayealilazimika kujiuzulu baada ya kubainika mkewe alitoa taarifa za uongo kuhusugharama za matibabu aliyofanyiwa huko Marekani. Mkapa anasisitiza kuwa ni muhimu kiongozi kuwa karibu na watu japokuwainahitaji ujanja ili kuwajua wakweli na wasio wema, hasa katika nchi zinazoendeleaambapo ukiwa karibu sana na watu fulani hutumia nafasi hiyo kama njia yakujinufaisha.  <topic>: KITAIFA 